กระโดดสูง

กีฬากระโดดสูง () เป็นการแข่งขันกรีฑาประเภทลู่และลาน ซึ่งผู้แข่งขันจะต้องกระโดดโดยไม่มีอุปกรณ์ช่วย ข้ามคานแนวนอนที่วางอยู่ที่ความสูงที่ตามระดับต่าง ๆ โดยไม่ให้คานหล่นลงมา ในปัจจุบัน คานจะอยู่ระหว่างรั้วกระโดดสูงและมีเบาะรองรับอยู่ เทคนิคในปัจจุบันที่แพร่หลายคือเทคนิคที่เรียกว่า ฟอสเบอรีฟลอป (Fosbury Flop) ซึ่งนักกีฬาจะวิ่งไปทางบาร์และกระโดดศีรษะก่อนโดยหันหลังให้ผ่านพ้นบาร์

เทคนิคดังกล่าวยังเป็นเทคนิคที่ใช้กับการกระโดดค้ำถ่อ กีฬากระโดดสูงมีการแข่งขันในโอลิมปิก มีการแข่งขันกันในกรีฑาชิงแชมป์โลก และการแข่งขันกรีฑาในร่มชิงแชมป์โลก การแข่งขันกีฬากระโดดสูงถือว่าเป็นกีฬาแรก ๆ ที่ให้ผู้หญิงแข่งขัน โดยจัดขึ้นครั้งแรกในกีฬาโอลิมปิกปี 1928

หมวดหมู่:กีฬากระโดด
หมวดหมู่:กีฬาที่มีต้นกำเนิดในประเทศสกอตแลนด์